Ο **Νίκος Κοντοχριστόπουλος** είναι αθλητής της ξιφασκίας. Ανήκει στην ομάδα του ΑΟΞ Αιγάλεω. Έχει στο ενεργητικό του σημαντικές πανελλαδικές και διεθνείς διακρίσεις στο ξίφος ασκήσεων, τα τελευταία χρόνια. Το 2007 τιμήθηκε με ειδικό βραβείο ανερχόμενου ταλέντου από τον ΠΣΑΤ κατά τη βράβευση των κορυφαίων της χρονιάς.

Βιογραφικό
----------

Γεννήθηκε στις 11 Νοεμβρίου του 1992 και είναι γιος της ομοσπονδιακής προπονήτριας της ξιφασκίας. Κατάγεται από το Αιγάλεω.

Επιτυχίες σε εθνικό επίπεδο
---------------------------

Σε πανελλαδικό επίπεδο, ήταν τρίτος στο Πανελλήνιο πρωτάθλημα εφήβων, στις αρχές του 2008 και 2ος στην ίδια διοργάνωση του 2007. Τα προηγούμενα χρόνια κατέκτησε για τρεις συνεχείς χρονιέςτον τίτλο του πανελληνιονίκη του ξίφους ασκήσεως στους παμπαίδες. Το Νοέμβριο του 2006 ήταν πρώτος στην πρώτη φάση του Κυπέλλου Ελλάδας, υποχρεώνοντας για πρώτη φορά εκείνη τη χρονιά σε ήττα τον Νάκη. Το Νοέμβριο του 2008 αναδείχθηκε Κυπελλούχος Ελλάδος στους εφήβους, στο ξίφος ασκήσεως. Στις αρχές του 2009 αναδείχθηκε πανελληνιονίκης εφήβων στο ξίφος ασκήσεως.

Πορεία σε διεθνές επίπεδο
-------------------------

Σε μια από τις πρώτες του νίκες σε διεθνές επίπεδο, το Δεκέμβριο του 2005, όντας ακόμα πρωταθλητής παμπαίδων, ο Κοντοχριστόπουλος πρώτευσεμεταξύ 41 αθλητών , σε διεθνές τουρνουά στην Αυστρία. Το Φεβρουάριο του 2006 κατέκτησε ασημένιο μετάλλιο στο Βαλκανικό Πρωτάθλημα στο Πλοβντίβ της Βουλγαρίας. Στο ομαδικό του ξίφους ασκήσεως το Μάρτιο του 2007 κατέκτησε, ένα αργυρό μετάλλιο στο 1ο Ευρωπαϊκό Πρωτάθλημα Ξιφασκίας Εφήβων/Νεανίδων, που διεξήχθη στο Νόβισαντ της Σερβίας, μαζί με τους Θόδωρο Νάκη, Φίλιππο Νισσίμ και Νίκο Λέκκα. Τον Απρίλιο του 2007 κατέκτησε την 8η θέση στο Παγκόσμιο Πρωτάθλημα Εφήβων/Νεανίδων και Νέων στο Μπελέκ της Τουρκίας, στο ξίφος ασκήσεως Εφήβων. Ο 14χρονος αγωνίστηκε με άλλους 85 αθλητές και αυτή είναι και η καλύτερη θέση την οποία έχουν κατακτήσει τα ελληνικά χρώματα σε Παγκόσμιο Πρωτάθλημα αυτής της ηλικιακής κατηγορίας. 

Η επιτυχία συνεχίστηκε στις 12 Νοεμβρίου του 2007, όταν κέρδισε χάλκινο μετάλλιο πετυχαίνοντας 4 απανωτές νίκεςστο Παγκόσμιο Κύπελλο Νέων στο Λουξεμβούργο. Η επιτυχία αυτή τον ανέβασε στην 33η θέση στην παγκόσμια κατάταξη στους νέους. Λίγες ημέρες μόνο μετά, στις 26 Νοεμβρίου κατέλαβε την τρίτη θέση (χάλκινο μετάλλιο) στο ξίφος ασκήσεως σε διεθνές τουρνουά του Σάλτσμπουργκ.

To 2008 πρώτευσε στους διεθνείς εφηβικούς αγώνες στο ξίφος ασκήσεως στην Μπρατισλάβα της Σλοβακίας. Ο αθλητής επικράτησε στο μεγάλο τελικό του Ούγγρου Νέμεθ με 15-3 στις 17 Φεβρουαρίου του 2008, σε μία διοργάνωση στην οποία συμμετείχαν 85 αθλητές. 

Στο Ευρωπαϊκό πρωτάθλημα εφήβων - νεανίδων (στην Ιταλία) το Μάρτιο του 2008 ο Κοντοχριστόπουλος ήταν 12ος μεταξύ 83 αθλητών Τον επόμενο μήνα , στις 7 Απριλίου, κατέκτησε ασημένιο μετάλλιο στο ξίφος ασκήσεως στο παγκόσμιο πρωτάθλημα εφήβων/νεανίδων, στην Ιταλία. Ο Κοντοχριστόπουλος κατέκτησε την 6η θέση ανάμεσα σε 162 αθλητές στο τουρνουά της Βουδαπέστης, τον Οκτώβριο του 2008. Το Νοέμβριο στο Παγκόσμιο Κύπελλο της Μαδρίτης κατέλαβε την 5η θέση. Στις 4 Νοεμβρίου κατέκτησε την 3η θέση στο Πανευρωπαϊκό Πρωτάθλημα Νέων στο Άμστερνταμ και λίγες εβδομάδες μετά την 7η θέση μεταξύ 458 αθλητών στο διεθνές τουρνουά ξιφασκίας εφήβων, που έγινε στη Γαλλία. Στην ίδια διοργάνωση ο Θεόδωρος Νάκης ήταν 11ος. Το Δεκέμβριο του 2008 ο ξιφομάχος κατέκτησε το ασημένιο μετάλλιο στο ξίφος ασκήσεως στο παγκόσμιο κύπελλο νέων, σε αγώνα που έγινε στο Μπούργκστενφουρτ της Γερμανίας.

Τον Απρίλιο του 2009 ο Κοντοχριστόπουλος ήταν 7ος στο ξίφος ασκήσεως στο παγκόσμιο πρωτάθλημα εφήβων, το οποίο διεξήχθη στο Μπέλφαστ της Βόρειας Ιρλανδίας.

Τον Ιανουάριο του 2010, κέρδισε την 32η θέση μεταξύ 180 αθλητών, αγωνιζόμενος για πρώτη φορά στην κατηγορία νέων (ως 20 ετών), στο Παγκόσμιο Κύπελλο στη Βουδαπέστη. Τον Σεπτέμβριο του 2010 κατέκτησε το ασημένιο μετάλλιο στο ξίφος ασκήσεως του διεθνούς τουρνουά της Βουδαπέστης με ήττα 15-8 από τον Ιάπωνα Ότα.Τον Οκτώβριο του ίδιου χρόνου έλαβε μέρος στο ευρωπαϊκό πρωτάθλημα νέων, στην Μόσχα, όπου προκρίθηκε στους 32 καλύτερους, καταλαμβάνοντας την 30ή θέση. Στο παγκόσμιο πρωτάθλημα νέων, που έγινε τον Νοέμβριο του 2010, ο αθλητής κατέκτησε το χάλκινο μετάλλιο στην Μπρατισλάβα, καθώς ήρθε 3ος ανάμεσα σε 141 αθλητές.

  

Τον Ιούνιο του 2014 ήταν 58ος μεταξύ 76 αθλητών στο ευρωπαϊκό πρωτάθλημα στο Στρασβούργο στο αγώνισμα του ξίφους ασκήσεως.

Εξωτερικοί σύνδεσμοι
--------------------

* Προφίλ και θέση στην παγκόσμια κατάταξη

Παραπομπές
----------

1. ↑  «Skopeftis, Δεκέμβριος 2007». Αρχειοθετήθηκε από το πρωτότυπο στις 3 Μαρτίου 2008. Ανακτήθηκε στις 20 Φεβρουαρίου 2008.
2. ↑  «Πανελλήνιο Πρωτάθλημα ξιφασκίας Παμπαίδων/Παγκορασίδων, το Σαββατοκύριακο 5-6/11 στο ΟΑΚΑ». Αρχειοθετήθηκε από το πρωτότυπο στις 26 Οκτωβρίου 2009. Ανακτήθηκε στις 26 Οκτωβρίου 2009.
3. ↑  Contra.gr Αρχειοθετήθηκε 2009-01-19 στο Wayback Machine. *Έντονο ενδιαφέρον στο εφηβικό πρωτάθλημα*, 19 Ιανουαρίου 2009.
4. ↑  *Ελευθεροτυπία*[*νεκρός σύνδεσμος*], Υπόσχεση για το μέλλον, 8 Δεκεμβρίου 2005
5. ↑  Contra.gr Αρχειοθετήθηκε 2008-02-20 στο Wayback Machine. "Ευρωπαϊκό μετάλλιο στο Νόβισαντ*, 12 Μαρτίου 2007]*
6. ↑  Sport Action[*νεκρός σύνδεσμος*], Ξιφασκία: Συνεχίζονται οι καλές εμφανίσεις, 16 Απριλίου 2007.
7. ↑  sport24, "Χάλκινος" ο Κοντοχριστόπουλος, 12 Νοεμβρίου 2007]
8. ↑  sportmag.gr[*νεκρός σύνδεσμος*] "Χρυσό ο Κοντοχριστόπουλος", 18 Φεβρουαρίου 2008.
9. ↑  Καθημερινή Αρχειοθετήθηκε 2012-02-14 στο Wayback Machine. Αθλητικές ειδήσεις, 7 Μαρτίου 2008
10. ↑  Καθημερινή Αρχειοθετήθηκε 2012-02-16 στο Wayback Machine. Σύντομα, *Σπουδαία εμφάνιση*, 7 Οκτωβρίου 2008.
11. ↑  Καθημερινή[*νεκρός σύνδεσμος*], *Διεθνείς επιτυχίες από δύο εφήβους*, 2 Δεκεμβρίου 2008.
12. ↑  Καθημερινή Αρχειοθετήθηκε 2012-02-16 στο Wayback Machine. *Δύο στο βάθρο*, 16 Δεκεμβρίου 2008.
13. ↑  Καθημερινή Αρχειοθετήθηκε 2012-02-12 στο Wayback Machine. Αθλητισμός, 9 Απριλίου 2009.
14. ↑  Contra.gr[*νεκρός σύνδεσμος*], Οι πρώτοι βαθμοί για το 2010, 05/01/2010
15. ↑  Ασημένιος ο Κοντοχριστόπουλος Αρχειοθετήθηκε 2010-07-20 στο Wayback Machine. sport.gr, 19-9-2010.
16. ↑  Εξπρές Αρχειοθετήθηκε 2010-11-23 στο Wayback Machine. Ξιφασκία-Ο Κοντοχριστόπουλος 3ος στο Παγκόσμιο Κύπελλο Νέων , 22-11-2010.
17. ↑  Ξιφασκία: Πάλι στο βάθρο η Βουγιούκα Αρχειοθετήθηκε 2014-06-14 στο Wayback Machine. Η Αυγή, ηλεκτρονική έκδοση, 11-6-2014.